Page:Dialogues, Intended to Facilitate the Acquiring of the Bengali Language.djvu/81



তোমার পিতৃবিয়োগ হইয়াছে শ্রাদ্ধের কি প্রকরণ করিতে পারিবা।

ঠাকুর আমার নাম আছে কিন্তু যোত্র কিছু নাই তাহাতে এখন আমার দুঃসময় বড়।

বটে। গুরুদশা লোকের দুঃসময়েতেই হয় ইহার আর বিদশা নাই।

শুন মহাশয় ইহার কি করি আমার যোত্র অগোচর নাই।

সত্য। তোমার বিষয় বিভোগ সমস্তই আমার জ্ঞাতসার আছে। তাহতে কি করে তোমার আকাশ পাতাল নাম আছে প্রতুল না করিতে পারিলে অখ্যাতি।

মহাশয় সে বটে। আমার সংস্থানের ওপর দৃষ্টি করিয়া একটা ফর্দ্দ করুণ।

ফর্দ্দ করণের আটক হবে না কম বেস হাজার টাকা নইলে কার্য্যের প্রতুল হবে না।

তাতো বটে। দেশ নিমন্ত্ৰণ করিলে হাজার টাকার কমে হইতে পারে না।

তবে তুমি কি দেশ নিমন্ত্রণ করিতে চাহ না।

আমার চাওয়া না চাওয়াতে কিছু হয় না৷ টাকার কার্য্য কেবল কথায় হয় না।

সে সত্য। তবে কি করিবা একটা উপায় ঠাওরাইতে হয়।

শুন আমি নিবেদন করিতেছি হাজার টাকার কমে দেশের নিমন্ত্রণ হইতে পারে না তবে আমি ঠাওরাই সামাজিক বলিয়া কার্য্য সঙ্কলন করা যায়। তাহাও এখন পারি এমত বুঝি না।